8.50 किलोमीटर पाइप लाइन और पंप हाउस की पुरानी मोटरें बदली जाएंगी
जलदायविभाग रावतभाटा ने आरपीएस कॉलोनी एवं अन्य क्षेत्रों में जलसंसाधन विभाग की ओर से लगभग 50 साल पूर्व आवासीय कॉलोनी में बिछाई गई पाइप लाइन को बदलने के प्रस्ताव मुख्य अभियंता को भिजवाए हैं।
एईएन महावीर मीणा ने बताया कि पूर्व में शहर में पेयजल आपूर्ति जल संसाधन विभाग की ओर से की जाती थी। तब आवासीय कॉलोनी में पेयजल आपूर्ति के लिए जो जीआई पाइपलाइन बिछाई गई थी वह गल गई है और जगह जगह लीकेज हो रही है। जिस कारण उपभोक्ताओं को पूरे दबाव से पानी की आपूर्ति नहीं हो पाती और पेयजल संकट बना रहता है। जलदाय विभाग की ओर से शहर में पेयजल आपूर्ति सुगम बनाने के लिए विभिन्न क्षेत्रों में 8.50 किलोमीटर लंबी पाइपलाइन विभिन्न साइज की बिछाई जाएगी। जिसमें 8 इंच डाया 1250 मीटर, 6 इंच डाया 2 किलोमीटर, 4 इंच डाया पाइप लाइन 5 किलोमीटर लंबी बिछाई जाएगी।
पंप हाउस की पुरानी मोटरें भी बदलेंगी
एईएनने बताया कि पुरानी और कम क्षमता की मोटरें संचालित हो रही है। जिनसे पानी भी पर्याप्त मात्रा में फिल्टरप्लांंट तक नहीं पहुंचता और टेंक भरने में समय भी अधिक लगता है। 60 एचपी की दो, 40 एचपी की 3 मोटरें है। जो 2004-5 की है। कोई मोटर खराब हो जाती है तो पानी की आपूर्ति के लिए स्टेंडबाई मोटर भी नहीं है।
रावतभाटा। जलदाय विभाग की क्षतिग्रस्त पाइपलाइन, जिन्हें बदलने का प्रस्ताव भेजा गया है।
10 हजार लोगों को मिलेगा लाभ
जलदायअभियंता भोलासिंह रावत ने बताया कि विभिन्न क्षेत्रों में पाइप लाइन बदलने के बाद 10 हजार से अधिक लोगों को लाभ मिलेगा। इन पाइप लाइनों के बिछाने के बाद उपभोक्ताओं को पूरे दबाव से पेयजल आपूर्ति हो सकेगी।
2 करोड़ की राशि होगी खर्च
शहरकी 8.50 किलोमीटर लंबी पाइप लाइन बदलने और पंप हाउस में नई मोटरें स्थापित करने के कार्य पर लगभग 2 करोड़ की राशि खर्च होगी। जिसके प्रस्ताव बनाकर मुख्य अभियंता को भिजवाएं गए हैं।
रावतभाटा।जलदाय विभाग रावतभाटा के पंप हाउस की पुरानी मोटरें, जिन्हें बदलने का प्रस्ताव भिजवाया गया है।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva